***Η ΑΞΙΟΛΟΓΗΣΗ ΤΟΥ ΕΚΠΑΙΔΕΥΤΙΚΟΥ ΕΡΓΟΥ***

* **Η συστηματική χρήση του όρου *εκπαιδευτικό έργο* εμφανίστηκε στη χώρα μας στα μέσα της δεκαετίας του 1980.**
* **Απόπειρες οροθέτησης του *εκπαιδευτικού έργου* :**
  + **Εμπεριέχει το σύνολο των ενεργειών και των προσπαθειών προκειμένου να επιτευχθεί μία ορισμένη εργασία στο χώρο της εκπαίδευσης (Τεγόπουλος & Φυτράκης, 1997)**
  + **Είναι η δράση του εκπαιδευτικού και το αποτέλεσμά της στο πλαίσιο της παιδαγωγικής αλληλεπίδρασης (Γκότοβος, 1986)**
  + **Περιλαμβάνει : α) τη διδασκαλία, β) την αγωγή και την κοινωνικοποίηση των μαθητών, γ) την αξιολόγηση των παιδιών, δ) την προσπάθεια ενσωμάτωσης καινοτομιών στην εκπαιδευτική διαδικασία (Κωνσταντίνου, 1994, Κοσσυβάκη, 1998)**
  + **Είναι το σύνολο των ενεργειών που καταβάλλουν η πολιτεία, οι τοπικοί παράγοντες και όλοι οι εργαζόμενοι στη σχολική μονάδα, προκειμένου να επιτευχθούν οι σκοποί και οι στόχοι της εκπαίδευσης (Μπαλάσκας, 1992)**
  + **Είναι το σύνολο των ποικιλόμορφων δραστηριοτήτων που πραγματοποιούνται σε μία χώρα κατά τρόπο οργανωμένο και συστηματικό και στοχεύουν στην υλοποίηση των καθιερωμένων σκοπών της εκπαίδευσης (Κασσωτάκης, 1992)**
    - **Γενικά, προκύπτει ότι ο όρος *εκπαιδευτικό έργο* χρησιμοποιείται είτε ως διαδικασία είτε ως αποτέλεσμα σε τρία τουλάχιστον επίπεδα:** 
      * **Του εκπαιδευτικού**
      * **Της σχολικής μονάδας**
      * **Του εκπαιδευτικού συστήματος**
        + **Εννοιολογικοί προσδιορισμοί της *αξιολόγησης του εκπαιδευτικού έργου*  από το Υ.Π.Ε.Π.Θ.**

**Συνεκτίμηση του συλλογικού και συμμετοχικού έργου των εκπαιδευτικών σε συγκεκριμένους σχολικούς χώρους (Σχέδιο Π.Δ. / 1988)**

**Εκτίμηση της απόδοσης της παρεχόμενης παιδείας (Π.Δ. 320 / 1993)**

**Διαδικασία αποτίμησης της ποιότητας της παρεχόμενης εκπαίδευσης και του βαθμού υλοποίησης των σκοπών και των στόχων της, όπως αυτοί καθορίζονται από την ισχύουσα νομοθεσία (Ν. 2525 / 1997)**

**Η βελτίωση και η ποιοτική αναβάθμιση όλων των συντελεστών της εκπαιδευτικής διαδικασίας, της επικοινωνίας και σχέσης με τους μαθητές … (Υ.Α. Δ2-1938/1998)**

**Ο σκοπός της αξιολόγησης του εκπαιδευτικού έργου ταυτίζεται με της προηγούμενης Υπουργικής Απόφασης (Ν. 2986 / 2002)**

**Γενικά :**

* **Ο όρος *αξιολόγηση του εκπαιδευτικού έργου* έχει διαφορετικό περιεχόμενο με μεγαλύτερες ή μικρότερες αποκλίσεις.**
* **Αρχικά περιορίζεται στο έργο των εκπαιδευτικών, ενώ αργότερα περιλαμβάνει από τη μικροσκοπική προοπτική της ατομικής αξιολόγησης του έργου των εκπαιδευτικών, μέχρι τη μακροσκοπική εκτίμηση της απόδοσης του εκπαιδευτικού συστήματος**
* **Η αξιολόγηση του εκπαιδευτικού έργου δεν αποτελεί μία διαδικασία ελεγκτικού ή διαπιστωτικού χαρακτήρα, αλλά μέσω αυτής επιδιώκεται :**
* **η συνεχής βελτίωση της διδακτικής πρακτικής μέσα στην τάξη,**
* **η ποιοτική ανάπτυξη της σχολικής ζωής**
* **η άμβλυνση των ανισοτήτων μεταξύ των διάφορων σχολικών μονάδων**
* **η μείωση της γραφειοκρατικής διαδικασίας**
* **η ταχύτερη μετάδοση των πληροφοριών**
* **η αρτιότερη διοίκηση και λειτουργία των σχολικών μονάδων**
* **η επισήμανση των αδυναμιών του εκπαιδευτικού συστήματος**
* **η αποτίμηση των προσπαθειών και η κινητοποίηση όλων των παραγόντων της εκπαιδευτικής διαδικασίας**